Fabulae (Aesopus)/24. De lupo et sue
Vult lupus ut pariat  maturum sucula fetum,
Seque noui curam spondet habere gregis.
Sus ait: Hac cura careas, michi nolo ministres.
Horrent obsequium uiscera nostra tuum.
I procul ut tutos liceat michi fundere fetus.
I procul et pietas hec erit apta michi.
Pro natis natura iubet timuisse parentem.
Fine dato uerbis hic abit, illa parit.
Tempore non omni non omnibus omnia credas.
Qui misere credit, creditur esse miser.